Білім беру саласы: «Шығармашылық»
Бөлімі: Жапсыру.
Тақырыбы: «Аққала»
Мақсаты: Қысқы табиғат сырын түсіндіру,қар туралы білімдерін нығайту.Пішіндер туралы түсініктерін қалыптастыру,құрастыра білуге баулу.Саусақ бұлшықеттерін дамыту.Тазалыққа,ұқыптылыққа тәрбиелеу.
Көрнекі құралдар: Қыс көрінісінің суреттері,жапсыруға қажетті құралдар,қағаздан қиылған дөңгелектер,желім,мақта.
Тәрбиеші:
Сәлем саған Алтын күн,
Сәлем саған жер Ана.
Сәлем саған достарым,
Жаңа күнді бастадым!
Балалар шаттық шеңберін жасайды.
-Балалар,қазір жылдың қай мезгілі?
-Қыс мезгілі.
-Қыстың көркі не?
-Қар.
-Қардың түсі қандай?
-Қардың түсі –ақ.
-Дұрыс,жарайсыңдар.Енді назарларыңды тақтаға аударыңдар.
-Мұнда не көріп тұрмыз?
-Қыс көрінісі,қар.
-Дұрыс,жауған қар,балалар бұл жай ғана қар емес жапалақтап жауған қар.Ал,бәріміз жапалақтап деген сөзді қайталаймыз.
-Жапалақтап....
-Енді ,мына суретте не көріп тұрсыңдар?
-Көп қар,үйілген қар.
-Дұрыс балалар,үйілген қарды  «Омбы қар»деп атаймыз,қайталайық.
-Омбы қар....
-Қане,балалар тілге арналған жаттығуды жасап жіберейік.
-Ар-ар-ар-қар
-Ор-ор-ор-тор
-Ұр-ұр-ұр-құр
-Ыр-ыр-ыр-отыр
-Жарайсыңдар,балалар тағы да қар,қыс туралы біз не білеміз?Қыста қандай ойындар ойнауға болады?
-Қармен ойнаймыз,шана,шаңғы тебеміз,сырғанаймыз.
Д/О: «Ойлан,тап». (Көп суреттердің ішінен қыста далада ойналатын ойын құралдарының суреттерін тауып,белгілейді).
Сергіту сәті:
Ал,балалар тұрайық,
Бой сергітіп алайық.
Әуеде ақ мамық,
Қалбалақтап ұшады.
Жапалақтап ақша қар,
Жерге келіп қонады.
(Балалар қимылмен көрсетеді).
-Жарайсыңдар,балалар.
Психологиялық жаттығу: (Музыка қойылады,балалар еркін отырып,көздерін жұмып,елестетеді).
[bookmark: _GoBack]-Аққаланы далада неден жасадық?
-Қардан.
-Қолымызды қалай жылыттық?(Балалар алақандарын ысқылайды)
-Олай болса,осы жылуымызды бір-бірімізге бере отырып,жоғары көңіл-күймен аққаламызды қағаздан жасайық.(Балалар жұмысқа кіріседі).
-Ал,балалар аққаланы неше бөліктен құрастырамыз?
-Үш бөліктен.
-Дұрыс,үш бөліктен тұрады.Алдымен төменгі бөлігін,содан соң денесін,үшінші басын орналастырамыз.Музыка әуенімен балалар жұмыс жасайды.
-Суреттен нені көрдік?Қар қалай жауады екен? Біз бүгін не жасадық? (Балалар жауабы).
-Жарайсыңдар,балалар бүгін сендер ұйымдасқан түрде керемет аққала жапсырмаладыңдар. Әдемі жасаған жұмыстары үшін балаларды ерекше мадақтау.
(қар бейнесін тарату).

